**ELŐTERJESZTÉS**

Tiszavasvári Város Önkormányzata Képviselő-testületének

2019. február 28-án tartandó rendkívüli ülésére

#### Az előterjesztés tárgya: TOP-3.2.2-15 kódszámú ,,Komplex energetikai fejlesztések Tiszavasváriban” című pályázat második közbeszerzési eljárásának eredményéről

Melléklet:

A napirend előterjesztője: Szőke Zoltán polgármester (előadó)

Az előterjesztést készítette: Dampf-Kiss Brigitta (témafelelős)

Az előterjesztés ügyiratszáma: TPH/89-/2019

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2019. február 20.

##### Dampf-Kiss Brigitta

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Dampf-Kiss Brigitta

## ELŐTERJESZTÉS

### A Képviselő-testülethez

**TOP-3.2.2-15 kódszámú ,,Komplex energetikai fejlesztések Tiszavasváriban” című pályázat második közbeszerzési eljárásának eredményéről**

Tisztelt Képviselő-testület!

A Képviselő-testület 2018. augusztus 29. napján a 220/2018.(VIII.29) Kt. számú határozatában a TOP-3.2.2-15-SB1-2016-00012 azonosítószámú ,,Komplex energetikai fejlesztések Tiszavasváriban” című pályázattal kapcsolatos közbeszerzési eljárás eredménytelenségéről döntött, azon okokra hivatkozva, hogy az ajánlattevők a hiánypótlást nem megfelelően teljesítették, illetve a felvilágosításokat csak részben adták meg.

Ez okból kifolyólag, a közbeszerzés újbóli kiírása volt szükséges. Az eljárás megindításához szükséges felhívást a Nívó-Clean Bt. (4275 Monostorpályi, Bajcsy Zs. u. 1/C) elkészítette, a Kbt. 115. § (1) bek. alapján nyílt eljárás nemzeti eljárásrendben irányadó szabályai szerint, mely az elektronikus közbeszerzési rendszeren belül került lefolytatásra. A Kbt. jelen eljárásra irányadó szabályai értelmében az Önkormányzat az eljárást megindító ajánlati felhívás közzététele helyett legalább öt – a szerződés teljesítésére való alkalmasság feltételeit az önkormányzat megítélése szerint teljesíteni képes – gazdasági szereplőnek volt köteles egyidejűleg azt megküldeni. Az ajánlattételre felhívandó gazdasági szereplők kiválasztásakor az egyenlő bánásmód elvének megfelelően és lehetőleg különösen a mikro-, kis- vagy középvállalkozások részvételét biztosítva kellett eljárni.

Az új ajánlattételi felhívás a 2018. október 25. napján megtartott testületi ülés után kiküldésre került a cégeknek, melyre 2018. november 13. napjáig küldhették el az ajánlatukat.

Az ajánlatok nagy száma és bonyolultsága miatt azonban az ajánlatok bírálata elhúzódott, és hiányossága miatt hiánypótlásra is szorult.

A napelem kihelyezését azonban az **E.ON Szolgáltatónál bejelenteni szükséges**. A tavalyi év során a projektben érintett 6 épületre tervezett napelem bejelentése megtörtént, de az E.on részéről az ügyintézési határidő elhúzódott, és **még nem kaptuk meg** minden épületet illetően **a jóváhagyások visszaigazolását**. Mivel a közbeszerzés lefolytatásához az E.on visszaigazolása szükséges, ezért újbóli feltételes közbeszerzés kiírása indokolt, melyben a szerződéskötés feltétele lesz az E.on bejelentések jóváhagyása. Mihelyst elkészül az új ajánlattételi felhívás, a testület elé fogom terjeszteni.

Kérem a Tisztelt Képviselő-testületet, hogy a fenti körülmények figyelembevételével a **közbeszerzési eljárás eredménytelenségéről** - a határozat-tervezet alapján - **döntést hozni szíveskedjen.**

Tiszavasvári, 2019. február 28.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2019. (II.28.) Kt. számú**

**határozata**

**TOP-3.2.2-15 kódszámú ,,Komplex energetikai fejlesztések Tiszavasváriban” című pályázat második közbeszerzési eljárásának eredményéről**

Tiszavasvári Város Önkormányzata Képviselő-testülete

1. Dönt arról, hogy a Nívó-Clean Bt. (4275 Monostorpályi, Bajcsy Zs. u. 1/C) által elkészített a TOP-3.2.2-15-SB1-2016-00012 kódszámú **„Komplex energetikai fejlesztések Tiszavasváriban” című pályázat** kiviteli munkáival kapcsolatos **közbeszerzési felhívásra érkezet** Aedium Építőipari és Kereskedelmi Kft., Szikla Terv Kft., Borsod Fertrans Kft. **ajánlatai érvénytelenek**, és **az eljárást a Kbt. 75.§ (2) bekezdés a) pontja alapján** eredménytelenné nyilvánítja.
2. Felkéri a polgármestert, hogy

* kérjen árajánlatot az új közbeszerzés lefolytatására
* kössön szerződést a legkedvezőbb árajánlatot adó céggel
* készítsen elő egy új ajánlattételi felhívást

**Határidő:** azonnal, illetve esedékességkor **Felelős:** Szőke Zoltán

polgármester