**ELŐTERJESZTÉS**

Tiszavasvári Város Önkormányzata Képviselő-testületének

**2019. február 28-án** tartandó rendkívüli ülésére

Az előterjesztés tárgya: **A téli rezsicsökkentés megvalósításával kapcsolatos vállalkozói szerződések megkötéséről**

Melléklet: -

A előterjesztés előadója: Szőke Zoltán polgármester (előadó)

Az előterjesztés témafelelőse: Krasznainé dr. Csikós Magdolna

Ügyiratszám:TPH/777-17/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

………………………………………………………………………………………………………………………………………

Tiszavasvári, 2019. február 26.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez –**

**A téli rezsicsökkentés megvalósításával kapcsolatos vállalkozói szerződések megkötéséről**

**Tisztelt Képviselő-testület!**

Tiszavasvári Város Önkormányzata, a téli rezsicsökkentésben korábban nem részesült, vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról szóló ***1602/2018. (XI. 27.) Korm. határozat*** 2. sz. melléklete alapján központi támogatásban részesült. ***A támogatás összege Tiszavasvári esetében 7.332.000 Ft***, mely már az önkormányzat bankszámlaszámára megérkezett.

Ezen támogatás felhasználására és az érintett háztartások közötti szétosztására van lehetőségünk ***természetbeni támogatás biztosítása céljából háztartásonként 12.000 Ft összegben*** 2019. december 15-ig.

Tiszavasvári településen ***611 háztartás igényelte*** ezt a támogatási formát, az alábbi fűtőanyagok biztosítására:

* **szén:** 12 háztartás (12 háztartás X 12.000 Ft=144.000 Ft)
* **tűzifa:** 563 háztartás (563 háztartás X 12.000 Ft=6.756.000 Ft)
* **propán-bután palackos gáz:** 10 háztartás (10 háztartás X 12.000 Ft=120.000 Ft)
* **tartályos gáz:** 2 háztartás (2 háztartás X 12.000 Ft=24.000 Ft)
* **brikett/pellett:** 24 háztartás (24 háztartás X 12.000 Ft=288.000 Ft)

Az adott témára vonatkozik továbbá a téli rezsicsökkentés végrehajtását követően szükségessé váló további intézkedésekről szóló ***1364/2018. (VII. 27.) Korm. határozat és az ahhoz kapcsolódó Eljárásrend.*** Ezen szabályozás tartalmazza, hogy az Országos Katasztrófavédelmi Főigazgatóság ellenőrzi, hogy a bejelentő háztartása korábban téli rezsicsökkentésben nem részesült. A Szabolcs-Szatmár-Bereg Megyei Katasztrófavédelmi Igazgatóság 2019. február 15. napján megküldte az ezzel kapcsolatos vizsgálata eredményét, mely alapján valószínűleg az előzetes egyeztetések után, 75 háztartás lehet, hogy az igénylők közül nem lesz jogosult a támogatásra. Ezzel kapcsolatban további egyeztetéseket folytatunk, valamint értesítést küldünk az érintett háztartásoknak, és egyeztetjük, hogy volt-e az adott háztartást érintően lakcímváltozás az elmúlt időszakban.

A fent hivatkozott 1602/2018. (XI. 27.) Kormány határozat alapján önkormányzatunk **ajánlattételi eljárást folytatott le.**

A téli rezsicsökkentés támogatás felhasználásához kapcsolódóan az alábbi tárgyban és feltételek figyelembe vételével kértük több vállalkozó árajánlatát fűtőanyagonkénti bontásban:

* A támogatás **nem használható fel** a tüzelőanyag jogosulthoz történő **szállítási költségeinek** fedezésére, annak biztosítása a támogatásban részesülőt terheli.
* Az érintett háztartásoknak legkésőbb 2019. december 15-ig biztosítani kell a vállalkozó telephelyén a tüzelőanyag átvételének a lehetőségét.
* Az **Önkormányzat** az igénybejelentéssel érintettek részére hivatalos **igazolást állít ki,** mely tartalmazza az igénybejelentő adatait, és alkalmas a jogosultság igazolására.
* A **vállalkozó naprakész nyilvántartást köteles vezetni majd a kiadott fűtőanyagról**, és az önkormányzattal megkötött **szerződés szerinti ütemezésnek megfelelően számol el** az önkormányzat felé, és állítja ki a számláját, melyhez csatolja az átvételt igazoló dokumentumokat.
* **Ajánlattevő előlegszámlát nem állíthat ki**, előleg biztosítását nem kérheti.

Ajánlatok bírálati szempontjai voltak különösen:

* Az ajánlatok értékelése **összességében a legelőnyösebb ajánlat kiválasztása** alapján történt súlyozásos pontozás módszerrel az önkormányzat beszerzési szabályzata alapján.
* Az ajánlatok kiválasztásakor ***előnyt jelentett*** a fűtőanyagok közül a legtöbb típust biztosítani tudó vállalkozó ajánlata, valamint előnyben kívántuk részesíteni a helyi vállalkozókat.

A fent hivatkozott szempontokat is figyelembe véve az ajánlatok kiválasztásakor a következő eredmény született:

**3 fűtőanyag esetében (szén, tűzifa és brikett/pellett) Losonczi Sándor e.v. árajánlatát tartottam a legelőnyösebbnek** az értékelési szempontok alapján.

**Losonczi Sándor helyi vállalkozó, az ajánlatában az alábbiakat vállalta:**

|  |  |
| --- | --- |
| **szén**  **(12 db háztartás**  **144.000 Ft)** | 3000 Ft/q 4q/házt., lignit  4000 Ft/q 3q/házt., sajómercsei kockaszén |
| **tűzifa**  **(563 db háztartás**  **6.756.000 Ft)** | 4800 Ft/q 2,5 q/házt. akác gurigás |
| **brikett/pellett**  **(24 db háztartás**  **288.000 Ft)** | 800 Ft/cs.  10 kgX15 cs./házt. |

A támogatás keretében a kiszállítás költségei nem elszámolhatóak. Losonczi Sándor azonban 2000 Ft/forduló áron vállalja a kiszállítást is, melyet a jogosultaknak kell megfizetnie.

A fenti táblázatban megjelölt fűtőanyagok esetén **6 vállalkozótól kértünk be árajánlatot**, és folytattunk egyeztetéseket velük. A vállalkozók közül **3 helyi (tiszavasvári) vállalkozó, 2 tiszalöki és egy újfehértói.** A helyi vállalkozók közül Losonczi Sándor volt az, aki érdemleges, és a legtöbb fűtőanyagra vonatkozó ajánlatot nyújtott be határidőben. A másik két vállalkozó közül az egyik nem adott ajánlatot, a másik pedig csak brikett/pellett esetében nyújtotta be ajánlatát.

Tárgyaltunk több más települési vállalkozóval is. Itt azonban felmerültek kiszállítási problémák. Az újfehértói vállalkozótól nem érkezett ajánlat. A 2 tiszalöki vállalkozó közül az egyik 4000 Ft/forduló áron tudta volna biztosítani a kiszállítást, amit vagy a támogatásra jogosultaknak, vagy az önkormányzatnak kellene saját erőből biztosítania.

A másik tiszalöki vállalkozó egy kijelölt telephelyre kamionos tételben biztosította volna ingyenesen a kiszállítást egyben. Ezzel kapcsolatban viszont az alábbi problémák merültek fel: őrizni kell a fűtőanyagokat zárt helyen, illetve a kimérést és kiszállítást háztartásonként az önkormányzatnak kell megszervezni.

**A propán-bután palackos gáz esetében a Vásártéri Presszó ajánlatát tartom a legelőnyösebbnek**, mivel ő vállalja a 3. cserepalack esetén a beszámítást is, és helyi vállalkozó. A vállalkozók többsége 2 db cserepalackot biztosít a 12.000 Ft áron háztartásonként. A Vásártéri Presszó vállalta, hogy a 3. gázpalackot is biztosítja, úgy hogy a jogosult ráfizeti a különbözet árát.

Ezen fűtőanyag esetén 11 vállalkozótól kértünk árajánlatot, melyek közül 5 vállalkozótól érkezett is ajánlat a megadott határidőre. A beérkezett ajánlatok esetén 3 helyi (tiszavasvári) vállalkozó és 2 tiszalöki vállalkozó tett ajánlatot. Az értékelésnél – mivel itt összesen 10 háztartásról van szó – mindenképpen a helyi vállalkozókat részesítettem előnyben.

**Javaslom, a két kiválasztott vállalkozóval szerződés megkötését. A vállalkozókkal előzetesen egyeztetésre került a szerződés-tervezet, és egyikük sem kérte zárt ülés tartását.**

Szerződéskötés fontosabb feltételei:

* **Szerződéskötés tervezett időpontja:** Az ajánlatok beérkezésétől számított 60 napon belül, képviselő-testületi döntés után, jelen esetben **2019. március 31. napja legkésőbb.** Az ajánlatok első beérkezési határideje 2019. január 30. napja volt.
* Az önkormányzat előleget nem biztosít.
* Az önkormányzat havi ütemezési elszámolást irányoz elő.

A téli rezsicsökkentés támogatás formája még **a tartályos gáz biztosítása** háztartásonként 12.000 Ft értékben. Tiszavasváriban **2 db háztartás igényelte ezt a támogatási formát**. Előzetes egyeztetések után azzal az információval rendelkezünk, hogy a gáztartály feltöltésének a költségéhez képest elenyésző ez a támogatási összeg, és mivel csupán 2 db háztartásról van szó, így a mindenkori szolgáltatójukkal kívánjuk felvenni a kapcsolatot, hogy a következő esedékes tartályfeltöltéskor ezen támogatási összeget szíveskedjen leszámlázni a megjelölt 2 db háztartás esetében az önkormányzat részére. Erre a beszerzési szabályzat alapján nem szükséges szerződés kötése- csupán **24.000 Ft**-ról van szó –így **megrendelő alapján javaslom a beszerzés elindítását.**

Kérem a Tisztelt Képviselő testületet, hogy az előterjesztést megtárgyalni és a határozat-tervezetet elfogadni szíveskedjen.

Tiszavasvári, 2019. február 26.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2019. (II.28.) Kt. számú**

**határozata**

**A téli rezsicsökkentés megvalósításával kapcsolatos vállalkozói szerződések megkötéséről**

Tiszavasvári Város Önkormányzata Képviselő-testülete az előterjesztéssel kapcsolatban **-** az alábbi határozatot hozza:

1. Jóváhagyja a **Tiszavasvári Város Önkormányzata** **és Losonczi Sándor e. v. közötti –** a téli rezsicsökkentés megvalósítására vonatkozó **– vállalkozói szerződést,** jelen határozat 1. melléklete szerinti tartalommal, azzal hogy a szerződés-tervezetek vonatkozásában a beírt mennyiségek, a háztartások száma módosulhat a végleges megkötendő szerződések esetében azon tényállás tisztázás eredményeképpen, amit a Szabolcs-Szatmár-Bereg Megyei Katasztrófavédelmi Igazgatóság 2019. február 15. napján megküldött vizsgálata eredményét követően végez az Önkormányzat a jogosult háztartások számára vonatkozóan.
2. Jóváhagyja a **Tiszavasvári Város Önkormányzata** **és a Vásártéri Presszó közötti –** a téli rezsicsökkentés megvalósítására vonatkozó **– vállalkozói szerződést,** jelen határozat 2. melléklete szerinti tartalommal, azzal hogy a szerződés-tervezetek vonatkozásában a beírt mennyiségek, a háztartások száma módosulhat a végleges megkötendő szerződések esetében azon tényállás tisztázás eredményeképpen, amit a Szabolcs-Szatmár-Bereg Megyei Katasztrófavédelmi Igazgatóság 2019. február 15. napján megküldött vizsgálata eredményét követően végez az Önkormányzat a jogosult háztartások számára vonatkozóan.
3. Hozzájárul, hogy megrendelő alapján kerüljön beszerzésre a tartályos gáz biztosítása 2 db háztartás részére.
4. Felhatalmazza a polgármestert az I. és II. pontban meghatározott szerződések aláírására.

V. Felkéri a polgármestert, hogy a határozat 1 példányát küldje meg a vállalkozóknak.

**Határidő:** I.-III. és V. pontok esetében azonnal IV. pont esetében esedékességkor

**Felelős:** Szőke Zoltán polgármester

1. sz. melléklet „**A téli rezsicsökkentés megvalósításával kapcsolatos vállalkozói szerződések megkötéséről”** szóló …./2019.(II.28.) Kt. számú határozathoz

**VÁLLALKOZÁSI SZERZŐDÉS-TERVEZET**

amely létrejött egyrészről a

Cég/szervezet neve: **Tiszavasvári Város Önkormányzata**

Képviselő: Szőke Zoltán- polgármester

Székhely: 4440 Tiszavasvári, Városháza tér 4. sz.

Levelezési cím: 4440 Tiszavasvári, Városháza tér 4. sz.

Adószám: 15732468-2-15

mint megrendelő (a továbbiakban: Megrendelő), másrészről

Cég/szervezet neve: **Losonczi Sándor egyéni vállalkozó**

Képviselő: Losonczi Attila telepvezető

Székhely: 4440 Tiszavasvári, Kárpát u. 13.

Levelezési cím: …………………………..

Cégjegyzék szám: …………………………..

Adószám: 51454050-2-35

mint Vállalkozó (a továbbiakban: **Vállalkozó**), (a továbbiakban együtt: **Szerződő felek**) között alulírott napon és helyen az alábbi feltételek szerint:

**1. A Szerződés tárgya**

a) A jelen Szerződés aláírásával a Megrendelő megrendeli, a Vállalkozó pedig elvállalja az alábbiakat a Szerződés rendelkezéseinek megfelelően:

A téli rezsicsökkentés megvalósítása természetbeni támogatás biztosítása Tiszavasváriban. Ennek keretében a megadott árajánlat alapján a Vállalkozó az alábbi fűtőanyagok átvételét biztosítja a 4440 tiszavasvári, Gárdonyi Géza út 5. szám alatti telephelyén:

|  |  |
| --- | --- |
| **szén**  **(12 db háztartás**  **144.000 Ft)** | 3000 Ft/q 4q/házt., lignit  4000 Ft/q 3q/házt., sajómercsei kockaszén |
| **tűzifa**  **(563 db háztartás**  **6.756.000 Ft)** | 4800 Ft/q 2,5 q/házt. akác gurigás |
| **brikett/pellett**  **(24 db háztartás**  **288.000 Ft)** | 800 Ft/cs.  10 kgX15 cs./házt. |

Vállalkozó a megadott mennyiségekre vonatkozóan tudomásul veszi, hogy azok az Országos Katasztrófavédelmi Főigazgatóság ellenőrzésének megfelelően változnak kb. 75 háztartást érintően, akik a rezsicsökkentésben nem részesülhetnek.

**2. A Szerződés hatálya, időtartama**

A Szerződés ***határozott időre, 2019. március ………. napjától számítva 2019. év december hó 31. napjáig szól.*** Jelen Szerződés a Felek aláírásával lép hatályba.

**3. A Szerződés teljesítése**

A Szerződő felek megállapodnak abban, hogy a Vállalkozó az alábbiaknak megfelelően köteles a feladatait elvégezni (teljesítés helye, határideje, menete):

1. A támogatás nem használható fel a tüzelőanyag jogosulthoz történő szállítási költségeinek fedezésére, annak biztosítása a támogatásban részesülőt terheli, melyet jelen esetben a vállalkozó 2000 Ft/forduló összegben vállal.
2. A szerződéskötést követően a tűzifa és brikett tüzelőanyagok esetében azonnal, a szén termék esetében a telepi készlet erejéig, illetve a beszállítói és a kiszolgáló szénbánya kiszolgálása alapján biztosítja az átvételt a jogosultak részére 2019. december 15. napjáig a 4440 Tiszavasvári, Gárdonyi Géza út 5. sz. alatti telephelyén.
3. Az önkormányzat az igénybejelentéssel érintettek részére hivatalos igazolást állít ki, mely tartalmazza az igénybejelentő adatait, és alkalmas a jogosultság igazolására.

A vállalkozó naprakész nyilvántartást köteles vezetni a kiadott fűtőanyagról, és az havonta számol el az önkormányzat felé, és állítja ki a számláját, melyhez csatolja az átvételt igazoló dokumentumokat is.

1. A Vállalkozó a jelen Vállalkozási szerződést akkor teljesítette, ha valamennyi feladatát a jelen szerződésben meghatározottaknak megfelelően elvégezte (teljesítés). Vállalkozó a Vállalkozási szerződés teljesítéséről köteles haladéktalanul a Megrendelőt tájékoztatni, a részteljesítésekről havonta, a tárgyhót követő hónap 10. napjáig, számla és átvételi dokumentumok leadásával. Megrendelő a teljesítés megtörténtét írásban igazolja (a továbbiakban: teljesítési igazolás).

**4. Szerződő felek jogai és kötelezettségei**

1. Amennyiben a Vállalkozónak a jelen Szerződésben nem szereplő, de a teljesítéshez szükséges egyéb információra van szüksége, köteles az információ igényéről a Megrendelőt haladéktalanul értesíteni. A Megrendelő vállalja, hogy a Vállalkozó által ésszerűen kért, a szerződésszerű teljesítéshez szükséges minden információt késedelem nélkül a Vállalkozó rendelkezésére bocsátja.
2. Vállalkozó köteles a Megrendelőt haladéktalanul értesíteni minden olyan körülményről, mely a vállalkozás eredményességét, vagy kellő időre való elvégzését veszélyezteti vagy gátolja. Az értesítés elmaradása vagy késedelmes közlés esetén annak következményeit a Vállalkozó viseli.
3. A Vállalkozó a jelen szerződésből eredő kötelezettségeit át nem ruházhatja.
4. Szerződő felek kötelesek a Szerződés időtartama alatt folyamatosan, a jóhiszeműség és a tisztesség követelményeinek megfelelően, kölcsönösen együttműködni. Ennek megfelelően időben tájékoztatják egymást, nem csupán a jelen megállapodásban foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.
5. Amennyiben bármelyik fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.

**5. Kapcsolattartók a felek részéről:**

A Megrendelő részéről:

Név: Krasznainé dr. Csikós Magdolna osztályvezető

Telefonszám: 42/520-500 139 mellék

e-mail cím: csikos.magdolna@tiszavasvari.hu

A Vállalkozó részéről:

Név: Losonczi Attila

Telefonszám: 30/9355-427

e-mail cím: kapcsolat@losonczituzep.hu

**6. Vállalkozási díj, fizetési feltételek**

1. A Szerződő felek a Vállalkozót megillető vállalkozási díj összegét a szerződés 1. a) pontjában meghatározottaknak megfelelően határozzák meg, amely magában foglalja a Vállalkozó érdekkörében felmerülő valamennyi költséget.

A Vállalkozó azon kívül a Megrendelővel szemben semmilyen jogcímen egyéb követelést nem támaszt.

1. A Szerződő felek megállapodnak abban, hogy a vállalkozási díj megfizetése havonta történik, miután tárgyhót követő hónap 10. napjáig a vállalkozó a számlát és az átvételt igazoló dokumentumokat leadja az önkormányzat részére. 2019. decemberi hónapban azonban a vállalkozó december 15. napját követően haladéktalanul köteles az elszámoló számláját és az átvételi dokumentumokat leadni az önkormányzat elszámolási kötelezettsége teljesítése miatt.
2. A vállalkozási díj az általános forgalmi adó összegét tartalmazza.
3. A Szerződő felek megállapodnak abban, hogy a Megrendelő az általa leigazolt teljesítés alapján a vállalkozási díjat a Vállalkozó számlájának ellenében a számla kézhezvételétől számított 30 naptári napon belül átutalással köteles megfizetni a Vállalkozó ……………-nál vezetett ………………………………………számú bankszámlájára.
4. Vállalkozó előlegszámlát nem állíthat ki, előleg biztosítását nem kérheti.

**7. A Szerződés felmondása**

A szerződés **megszűntetése megállapodással, egyoldalú nyilatkozattal**:

* a felek írásbeli **közös megegyezése** alapján,
* a **megrendelő írásban, rendkívüli felmondással**
* **Megrendelő írásban, azonnali hatállyal** jogosult a szerződést megszüntetni a vállalkozó jogellenes magatartása, súlyos szerződésszegése esetén, a felmondás közlésének napjával.

Felek megállapodnak abban, hogy jelen szerződést **rendes felmondással nem lehet felmondani.**

Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

**8. Egyéb rendelkezések**

1. A Szerződő felek az esetleges jogvitáikat elsődlegesen békés úton, tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezetett eredményre.
2. Jelen Szerződés mindennemű módosítása és kiegészítése kizárólag írásban, a Szerződő felek egyetértésével lehetséges.

A jelen Vállalkozási szerződésben nem szabályozott kérdésekben a **Polgári Törvénykönyv (2013. évi V. tv.)** rendelkezései az irányadóak.

A Szerződő felek a jelen Vállalkozási szerződést elolvasást és értelmezést követően, mint akaratukkal mindenben megegyezőt, helybenhagyólag írták alá 4 darab példányban.

Kelt: Tiszavasvári, 2019. év ......... hónap ....... nap.

|  |  |
| --- | --- |
| ........................................... | ........................................ |
| Megrendelő | Vállalkozó |
|  |  |

2. sz. melléklet „**A téli rezsicsökkentés megvalósításával kapcsolatos vállalkozói szerződések megkötéséről”** szóló …./2019.(II.28.) Kt. számú határozathoz

**VÁLLALKOZÁSI SZERZŐDÉS-TERVEZET**

amely létrejött egyrészről a

Cég/szervezet neve: **Tiszavasvári Város Önkormányzata**

Képviselő: Szőke Zoltán- polgármester

Székhely: 4440 Tiszavasvári, Városháza tér 4. sz.

Levelezési cím: 4440 Tiszavasvári, Városháza tér 4. sz.

Adószám: 15732468-2-15

mint megrendelő (a továbbiakban: Megrendelő), másrészről

Cég/szervezet neve: **Vásártéri Presszó**

Képviselő: Nagy Piroska

Székhely: 4440 Tiszavasvári, Vásártér u. 24.

Levelezési cím: ………………………………

Vállalkozói nyilvántartási szám: 50499474

Adószám: 67620117-1-35

mint Vállalkozó (a továbbiakban: **Vállalkozó**), (a továbbiakban együtt: **Szerződő felek**) között alulírott napon és helyen az alábbi feltételek szerint:

**1. A Szerződés tárgya**

a) A jelen Szerződés aláírásával a Megrendelő megrendeli, a Vállalkozó pedig elvállalja az alábbiakat a Szerződés rendelkezéseinek megfelelően:

A téli rezsicsökkentés megvalósítása természetbeni támogatás biztosítása Tiszavasváriban. Ennek keretében a megadott árajánlat alapján a Vállalkozó az alábbi fűtőanyagok átvételét biztosítja a 4440 Tiszavasvári, Vásártér u. 24. szám alatti telephelyén:

***2 db 11,5 kg-os propán-bután gázpalack és a 3. palackból 3,6 kg gáztöltet, összesen 12.000 Ft értékben háztartásonként, 10 háztartásra vonatkozóan.***

Vállalkozó a megadott mennyiségekre vonatkozóan tudomásul veszi, hogy azok az Országos Katasztrófavédelmi Főigazgatóság ellenőrzésének megfelelően változnak kb. 75 háztartást érintően, akik a rezsicsökkentésben nem részesülhetnek.

**2. A Szerződés hatálya, időtartama**

A Szerződés ***határozott időre, 2019. március ………. napjától számítva 2019. év december hó 31. napjáig szól.*** Jelen Szerződés a Felek aláírásával lép hatályba.

**3. A Szerződés teljesítése**

A Szerződő felek megállapodnak abban, hogy a Vállalkozó az alábbiaknak megfelelően köteles a feladatait elvégezni (teljesítés helye, határideje, menete):

1. A támogatás nem használható fel a tüzelőanyag jogosulthoz történő szállítási költségeinek fedezésére, annak biztosítása a támogatásban részesülőt terheli.
2. A szerződéskötést követően a tüzelőanyag azonnali átvételét biztosítja a Vállalkozó a jogosultak részére 2019. december 15. napjáig a 4440 Tiszavasvári, Vásártér u. 24. sz. alatti telephelyén.
3. Az önkormányzat az igénybejelentéssel érintettek részére hivatalos igazolást állít ki, mely tartalmazza az igénybejelentő adatait, és alkalmas a jogosultság igazolására.

A vállalkozó naprakész nyilvántartást köteles vezetni a kiadott fűtőanyagról, és az havonta számol el az önkormányzat felé, és állítja ki a számláját, melyhez csatolja az átvételt igazoló dokumentumokat is.

1. A Vállalkozó a jelen Vállalkozási szerződést akkor teljesítette, ha valamennyi feladatát a jelen szerződésben meghatározottaknak megfelelően elvégezte (teljesítés). Vállalkozó a Vállalkozási szerződés teljesítéséről köteles haladéktalanul a Megrendelőt tájékoztatni, a részteljesítésekről havonta, a tárgyhót követő hónap 10. napjáig, számla és átvételi dokumentumok leadásával. Megrendelő a teljesítés megtörténtét írásban igazolja (a továbbiakban: teljesítési igazolás).

**4. Szerződő felek jogai és kötelezettségei**

1. Amennyiben a Vállalkozónak a jelen Szerződésben nem szereplő, de a teljesítéshez szükséges egyéb információra van szüksége, köteles az információ igényéről a Megrendelőt haladéktalanul értesíteni. A Megrendelő vállalja, hogy a Vállalkozó által ésszerűen kért, a szerződésszerű teljesítéshez szükséges minden információt késedelem nélkül a Vállalkozó rendelkezésére bocsátja.
2. Vállalkozó köteles a Megrendelőt haladéktalanul értesíteni minden olyan körülményről, mely a vállalkozás eredményességét, vagy kellő időre való elvégzését veszélyezteti vagy gátolja. Az értesítés elmaradása vagy késedelmes közlés esetén annak következményeit a Vállalkozó viseli.
3. A Vállalkozó a jelen szerződésből eredő kötelezettségeit át nem ruházhatja.
4. Szerződő felek kötelesek a Szerződés időtartama alatt folyamatosan, a jóhiszeműség és a tisztesség követelményeinek megfelelően, kölcsönösen együttműködni. Ennek megfelelően időben tájékoztatják egymást, nem csupán a jelen megállapodásban foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.
5. Amennyiben bármelyik fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.

**5. Kapcsolattartók a felek részéről:**

A Megrendelő részéről:

Név: Krasznainé dr. Csikós Magdolna osztályvezető

Telefonszám: 42/520-500 139 mellék

e-mail cím: csikos.magdolna@tiszavasvari.hu

A Vállalkozó részéről:

Név: Nagy Piroska

Telefonszám: 70/574-7355

e-mail cím: [nagykati222@freemail.hu](mailto:nagykati222@freemail.hu)

**6. Vállalkozási díj, fizetési feltételek**

1. A Szerződő felek a Vállalkozót megillető vállalkozási díj összegét a szerződés 1. a) pontjában meghatározottaknak megfelelően határozzák meg, amely magában foglalja a Vállalkozó érdekkörében felmerülő valamennyi költséget.

A Vállalkozó azon kívül a Megrendelővel szemben semmilyen jogcímen egyéb követelést nem támaszt.

1. A Szerződő felek megállapodnak abban, hogy a vállalkozási díj megfizetése havonta történik, miután tárgyhót követő hónap 10. napjáig a vállalkozó a számlát és az átvételt igazoló dokumentumokat leadja az önkormányzat részére. 2019. decemberi hónapban azonban a vállalkozó december 15. napját követően haladéktalanul köteles az elszámoló számláját és az átvételi dokumentumokat leadni az önkormányzat elszámolási kötelezettsége teljesítése miatt.
2. A vállalkozási díj az általános forgalmi adó összegét tartalmazza.
3. A Szerződő felek megállapodnak abban, hogy a Megrendelő az általa leigazolt teljesítés alapján a vállalkozási díjat a Vállalkozó számlájának ellenében a számla kézhezvételétől számított 30 naptári napon belül átutalással köteles megfizetni a Vállalkozó ……………-nál vezetett ………………………………………számú bankszámlájára.
4. Vállalkozó előlegszámlát nem állíthat ki, előleg biztosítását nem kérheti.

**7. A Szerződés felmondása**

A szerződés **megszűntetése megállapodással, egyoldalú nyilatkozattal**:

* a felek írásbeli **közös megegyezése** alapján,
* a **megrendelő írásban, rendkívüli felmondással**
* **Megrendelő írásban, azonnali hatállyal** jogosult a szerződést megszüntetni a vállalkozó jogellenes magatartása, súlyos szerződésszegése esetén, a felmondás közlésének napjával.

Felek megállapodnak abban, hogy jelen szerződést **rendes felmondással nem lehet felmondani.**

Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

**8. Egyéb rendelkezések**

1. A Szerződő felek az esetleges jogvitáikat elsődlegesen békés úton, tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezetett eredményre.
2. Jelen Szerződés mindennemű módosítása és kiegészítése kizárólag írásban, a Szerződő felek egyetértésével lehetséges.

A jelen Vállalkozási szerződésben nem szabályozott kérdésekben a **Polgári Törvénykönyv (2013. évi V. tv.)** rendelkezései az irányadóak.

A Szerződő felek a jelen Vállalkozási szerződést elolvasást és értelmezést követően, mint akaratukkal mindenben megegyezőt, helybenhagyólag írták alá 4 darab példányban.

Kelt: Tiszavasvári, 2019. év ......... hónap ....... nap.

|  |  |
| --- | --- |
| ........................................... | ........................................ |
| Megrendelő | Vállalkozó |
|  |  |